Bēnes iela (Rīga)
Šis raksts ir par ielu Rīgā. Par citām jēdziena Bēnes iela nozīmēm skatīt nozīmju atdalīšanas lapu. Bēnes iela ir iela Rīgā, Kurzemes rajonā, Iļģuciemā. Bēnes iela sākas krustojumā ar Lilijas ielu un, nekrustojot citas ielas, beidzas apbūvē. Ar gājēju celiņu ielas gals ir savienots ar Riekstu ielu. Ielas garums ir 190 metri un tā sastāv no vienas braukšanas joslas ar asfalta segumu. Ap Bēnes ielu ir dažāda veida dzīvojamās ēkas. Pirmo reizi Rīgas ielu sarakstos Bēnes iela atrodama 19. un 20. gadsimta mijā ar tagadējo nosaukumu, kas vēlāk nav mainījies. Iela ir nosaukta Bēnes — Dobeles novada Bēnes pagasta centra — vārdā. Bēnes iela ir savienota ar Lilijas ielu.